22. Насоки за политиките по заетостта (гласуване) 
Преди гласуването на параграф 13:
Elizabeth Lynne
(EN) Г-жо председател, искам да предложа едно малко изменение, следва да се смени "the disabled" (хора с увреждания) или с "people with disabilities" (хора с увреждания), или с "disabled people" (хора с увреждания). На английски никога не използваме израза "the disabled".
Philip Bushill-Matthews
(EN) Г-жо председател, отново едно стандартно изменение по отношение на ролята на консултациите със социалните партньори. Накрая следва да се добави фразата "в съответствие с националните традиции и практики". Това обикновено се прави посредством изменение, но по някаква причина беше пропуснато. Социалистите подкрепят това изменение и да се надяваме, че и другите групи също ще го подкрепят; обикновено е така.
